ՀԱՊԿ Աստանայի գագաթնաժողովի նախօրեին հնչեց նաեւ ՌԴ նախագահի օգնական Յու.Ուշակովի խոսքը, որը նոյեմբերի 8-ին փակ ռեժիմով նախատեսվող նոր գլխավոր քարտուղարի ընտրության հարցում հնարավոր էր համարում միանգամից երեք տարբերակ՝ գլխավոր քարտուղարի պարտականությունները ներկայումս կատարող Վալերի Սեմերիկովի պաշտոնավարումը մինչեւ 2020 թվականը, Հայաստանի նոր ներկայացուցչի ընտրությունը, կամ էլ «Կոմերսանտի» կողմից հիմնավորվող բելառուսական տարբերակը։ Ռուսական կողմի առաջադրած այս երեք անհայտով հավասարումը ցույց է տալիս, որ փակ ռեժիմով՝ երկրների առաջին դեմքերի միջեւ սպասվող քննարկումը բարդ է լինելու։